Document ID: 31996L0084

Direktiva 96/84/ES Evropskega parlamenta in Sveta
z dne 19. decembra 1996
o spremembi Direktive 89/398/EGS o približevanju zakonodaje držav članic, ki se nanaša na živila za posebne prehranske namene
EVROPSKI PARLAMENT IN SVET EVROPSKE UNIJE STA
ob upoštevanju Pogodbe o ustanovitvi Evropske skupnosti in zlasti člena 100a Pogodbe,
ob upoštevanju predloga Komisije [1],
ob upoštevanju mnenja Ekonomsko-socialnega odbora [2],
ob ravnanju v skladu s postopkom, predpisanim v členu 189b Pogodbe [3],
ker člen 4 Direktive Sveta 89/398/EGS [4] določa, da je treba s posebnimi direktivami Sveta predpisati posebne določbe, uporabne za skupine živil iz Priloge I v navedeni direktivi;
ker je bil 20. decembra 1994 med Evropskim parlamentom, Svetom in Komisijo sklenjen modus vivendi o ukrepih za izvajanje aktov, sprejetih po postopku iz člena 189b Pogodbe [5];
ker posebne direktive upoštevajo stanje spoznanj ob njihovem sprejetju; ker je, po posvetovanju z Znanstvenim odborom za živila, ustanovljenim s Sklepom 95/273/ES [6], treba sprejeti vse spremembe za odobritev inovacij, ki so posledica znanstvenega in tehničnega napredka, po postopku iz člena 13 Direktive 89/398/EGS;
ker je treba predpisati postopek, s katerim se omogoči začasno dajanje na trg živil, ki izhajajo iz tehnoloških inovacij, da bi do uvedbe spremembe ustrezne posebne direktive primerno izkoristili sadove industrijskih raziskav;
ker se z utemeljitvijo varovati zdravje potrošnikov lahko izda dovoljenje za trženje le po posvetovanju z Znanstvenim odborom za živila;
ker se dovoljenje lahko izda le, če živilo ne ogroža človekovega zdravja,
SPREJELA NASLEDNJO DIREKTIVO:
Člen 1
Členu 4 Direktive 89/398/EGS se doda naslednji odstavek:
"1(a) Da bi živilom za posebne prehranske namene, ki izhajajo iz znanstvenega in tehnološkega napredka, omogočili hiter prihod na trg, lahko Komisija po posvetovanju z Znanstvenim odborom za živila in po postopku iz člena 13 za dveletno obdobje odobri dajanje na trg živil, ki ne izpolnjujejo predpisov glede sestave, kakršno predpisujejo posebne direktive iz Priloge I.
Po potrebi lahko Komisija v odločitvi o odobritvi doda pravila za označevanje sprememb v sestavi."
Člen 2
Države članice sprejmejo zakone in druge predpise, potrebne za uskladitev s to direktivo, do 30. septembra 1997. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva začne veljati dvajseti dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 19. decembra 1996

Labels: 0
3
17
15